Mavea keel
Mavea keel (ka mafea keel) on Vanuatus räägitav keel, mis kuulub Põhja-Vanuatu keelte hulka. Mavea keel on kriitiliselt ohustatud. Keelt räägib umbes 30 inimest Mavea saarel, mis asub Espiritu Santo idaranniku lähedal. Seda räägivad peamiselt vanemad inimesed, nooremad mavead räägivad bislama keelt. Mavea keeles on 19 konsonantfoneemi ja 5 vokaalfoneemi.